<b>תשובה </b>מי שתבע מחברו בדבר מה ואמר לו חברו יודע אני שיש לך עלי אבל איני מאמת דברך יתן לחברו כל מה שתובע ממנו ויחרים סתם בשם מי שלוקח ממנו מה שאין נוגע לו וזה דומה למי שאמר יש לך בידי והשאר אומר אין לך בידי הלא אמרו מנה לי בידך והלא אומר אין לך בידי אלא חמשים והשאר איני יודע הוה ליה מחויב שבועה ואינו יכול לישבע משלם ומאחר שאם היה חוזר ושואל השאר אשר הוא מסופק לא יהיה עליו כי אם חרס סתם כך לא יהיה עליו אלא חרס סתם וכך הדין: